
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 2371 

13 Δεκεμβρίου 2007 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Τ ροποποίηση της υπ’ αριθμ. Φ.354.11/16/Δ1/2395/3.5.2001 

απόφασης. 1 

Έγκριση συμβάσεων μίσθωσης έργου στον Ε.Φ.Β.Σ. 

Δήμου Ν. Ερυθραίας. 2 

Απόκτηση της Ελληνικής Ιθαγένειας από την ομογε¬ 
νή ΓΚΟΥΣΑΡΕΝΚΟ (ΘυδΑΒΕΝΚΟ) ΙΟΥΛΙΑ (ΥυΐΙΥΑ) 

του ΑΝΤΩΝΙΟΥ και της ΝΑΝΤΙΑ κ.λπ. 3 

Ολοκλήρωση επένδυσης και πιστοποίηση της έναρ¬ 
ξης της παραγωγικής λειτουργίας της εταιρείας 
«ΚΤΗΜΑΤΙΚΗ ΕΤΑΙΡΕΙΑ ΑΙΓΑΙΟΥ Α.Ε», με δ.τ. «ΚΕΑ 

Α.Ε.» και οριστικοποίηση του κόστους αυτής. 4 

Ψήφιση του Οργανισμού Εσωτερικής Υπηρεσίας 
(Ο.Ε.Υ.) των Παιδικών Σταθμών Δήμου Πέτα Ν. 
Αρτας. 5 


Μετατροπή της αμιγούς Δημοτικής Επιχείρησης με 
την Επωνυμία «Επιχείρηση Συγκοινωνιών Δήμου 
Αλοννήσου» Ν. Μαγνησίας σε Κοινωφελή Επιχεί¬ 
ρηση με την επωνυμία «Κοινωφελής Επιχείρηση 
Συγκοινωνίας Δήμου Αλοννήσου» Ν. Μαγνησίας 

(Κ.Ε.Σ.Δ.Α.). 6 

Μετατροπή της αμιγούς Δημοτικής Επιχείρησης με 
την Επωνυμία «Δημοτική Επιχείρηση ΜελετώνΈρ- 
γων και Ανάπτυξης Δήμου Αλοννήσου» Ν. Μαγνη¬ 
σίας σε Κοινωφελή Επιχείρηση με την Επωνυμία 
«Κοινωφελής Επιχείρηση Δήμου Αλοννήσου» Ν. 


Μαγνησίας (ΚΕΔΑ). 7 

Ανάκληση υπαγωγής επένδυσης της επιχείρησης «Ιω¬ 
άννης Κορκάρης & Σία Ε.Ε.» στις διατάξεις του 

ν. 3399/2004. 8 

Χορήγηση άδειας ασκήσεως επαγγέλματος Κοινωνι¬ 
κού Λειτουργού στη Σακουλά Δέσποινα του Πα¬ 
ντελή. 9 

ΔΙΟΡΘΩΣΕΙΣ ΣΦΑΛΜΑΤΩΝ 


Διόρθωση σφάλματος στην υπ’ αριθμ. 18572/ 
Β1/6.11.2007 κοινή υπουργική απόφαση «Μετονο- 
μασία εργαστηρίων του Τμήματος Νοσηλευτικής 
του Εθνικού και Καποδιστριακού Πανεπιστημίου 


Αθηνών». 10 

Διόρθωση σφάλματος στην υπ’ αριθμ. 5774/16.8.2007 
απόφαση Νομάρχη Αθηνών. 11 


ΑΠΟΦΑΣΕΙ Σ 

Αριθμ. Φ.354.11/47/130631/Δ1 (1) 

Τροποποίηση της υπ’ αριθμ. Φ.354.11/16/Δ1/2395/3.5.2001 
απόφασης. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του άρθρου 3 του ν. 1304/1982. 

2. Την υπ’ αριθμ. Φ.354.11/16/Δ1/2395/3.5.2001 (Φ.Ε.Κ. 
606/τ.Β') υπουργική απόφαση, όπως τροποποιήθηκε με 
τις υπ’ αριθμ. Φ.354.11/3/26018/Δ1/7.3.2002 (Φ.Ε.Κ. 353/ 
τ.Β'), Φ.354.11/12/71737/Δ1/9.7.20 03 (Φ.Ε.Κ. 1031/τ.Β') και 
Φ.354.11/49/124323/Δ1/7.11.20 03 (Φ.Ε.Κ. 1690/τ.Β') όμοιες. 

3. Το υπ’ αριθμ. Φ.2.1/5139/8.11.2007 έγγραφο της Περιφε¬ 
ρειακής Διεύθυνσης Εκπαίδευσης Στερεός Ελλάδας. 

4. Το από 5.11.2007 έγγραφο της Σχολικής Συμβούλου 
της 2ι ς περιφέρειας δημοτικής εκπαίδευσης Φθιώτιδας. 

5. Το γεγονός ότι από τις διατάξεις της απόφασης 
αυτής δεν προκαλείται δαπάνη εις βάρος του κρατικού 
προϋπολογισμού, αποφασίζουμε: 

Τροποποιούμε την υπ’ αριθμ. Φ.354.11/16/Δ1/2395/3.5.2001 
(Φ.Ε.Κ. 606/τ.Β') υπουργική απόφαση ως εξής: 

Μεταφέρουμε το 6/θ 18° Δ.Σ. Λαμίας από την αρμοδιό¬ 
τητα της 1 ης περιφέρειας δημοτικής εκπαίδευσης Φθιώ¬ 
τιδας στην αρμοδιότητα της 2 ης περιφέρειας δημοτικής 
εκπαίδευσης Φθιώτιδας. 

Κατά τα λοιπά ισχύουν ως έχουν οι υπ’ αριθμ. 
Φ.354.11/16/Δ1/2395/3.5.2001, Φ.354.11/3/26018/Δ1/7.3.2002, 
Φ.354.11/12/71737/Δ1/9.7.2003 και Φ.354.11/49/124323/Δ1/ 
7.11.2003 υπουργικές αποφάσεις. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μαρούσι, 5 Δεκεμβρίου 2007 

Ο ΥΠΟΥΡΓΟΣ 

ΕΥΡΙΠΙΔΗΣ ΣΤΥΛΙΑΝΙΔΗΣ 
-♦- 

Αριθμ. 43382 (2) 

Έγκριση συμβάσεων μίσθωσης έργου στον Ε.Φ.Β.Σ. 
Δήμου Ν. Ερυθραίας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 
Έχοντας υπόψη: 

1. Τις διατάξεις του ν. 2503/1997 «Διοίκηση, οργάνω- 

ση, στελέχωση Περιφέρειας, ρύθμιση θεμάτων για την 
τοπική αυτοδιοίκηση και άλλες διατάξεις. 

2. Τις διατάξεις του άρθρου 6 του ν. 2527/1997 «Συμ¬ 
βάσεις μίσθωσης έργου». 

3. Την από 2.4.2007 απαιτούμενη βεβαίωση του Νομικού 
Συμβούλου ΚΕΜΠΕΡΑ, σύμφωνα με την οποία πρόκει¬ 
ται για γνήσιες συμβάσεις έργου που δεν υποκρύπτουν 
εξαρτημένη εργασία. 

4. Την υπ’ αριθμ. 26777/2007 εισηγητική μας έκθεση. 

5. Το υπ’ αριθμ. 68428/2007 έγγραφο του ΥΠ.ΕΣ.Δ.Δ.Α. 
το οποίο μας γνωρίζει την υπ’ αριθμ. ΔΙΠΠ/Φ.ΕΓΚΡ./1/ 
508/18712/18717/31.10.2007 απόφαση της επιτροπής του 
άρθρου 2 παρ.1 της υπ’ αριθμ. ΠΥΣ 33/2006 και την υπ’ 
αριθμ. 61385/2007 απόφαση κατανομής του Υφυπουργού 
ΕΣ.Δ.Δ.Α. με την οποία εγκρίθηκαν συμβάσεις μίσθωσης 
έργου για ένα έτος, υπό την απαραίτητη προϋπόθεση 
τήρησης των διατάξεων του αρ.6 του ν. 2527/1997 που 
ορίζουν μεταξύ άλλων ότι το προς ανάθεση έργο δεν 
πρέπει να ανάγεται στα συνήθη καθήκοντα των υπαλ¬ 
λήλων των οικείων φορέων, αποφασίζουμε: 

Εγκρίνουμε την σύναψη συμβάσεων μίσθωσης έργου 
με 36 άτομα διαφόρων ειδικοτήτων για το χρονικό δι¬ 
άστημα ενός έτους, σύμφωνα με όσα διαλαμβάνονται 
στην υπ’ αριθμ. 23/2007 απόφαση του Διοικητικού Συμ¬ 
βουλίου του Ε.Φ.Β.Σ. Δήμου Ν. Ερυθραίας και υπό την 
απαραίτητη προϋπόθεση τήρησης των διατάξεων του 
αρ.6 του ν. 2527/1997 ως εξής: 

1. Πρόγραμμα δημιουργικής απασχόλησης παιδιών. 

Ατομα: Εικοσιτέσσερα (24). 

Περιγραφή έργου: Οργάνωση δραστηριοτήτων με 
εργαστήρια πηλού, εικαστικών, μουσικής, γυμναστικής, 
δραματοποίησης, χορού, ξένων γλωσσών - διαπολιτι- 
σμικής αγωγής κ.λπ.. 


Αριθμός 

αναδοχών 

Περιγραφή έργου 

Αμοιβή κατά 
άτομο (€) 

1 

Οργάνωση δραστηρι¬ 
οτήτων με εργαστήρια 
δραματοποίησης, χορού, 
διαπολιτισμικής αγωγής 
κ.λπ. 

19.200,00 € 

10 

Οργάνωση δραστηρι¬ 
οτήτων με εργαστήρια 
μελέτης περιβάλλοντος, 
ψυχοκινητική αγωγή, κυ- 
κλοφοριακή αγωγή κ.λπ. 

14.400,00 € 

13 

Οργάνωση δραστηριοτή¬ 
των με εργαστήρια πη¬ 
λού, εικαστικών, θεάτρου, 
μουσικής, ξένων γλωσσών 
κ.λπ. 

13.200,00 € 


Ανάλογα με την παράδοση του έργου θα γίνεται και 
η πληρωμή των αναδοχών δηλαδή σε τρεις ισόποσες 
δόσεις. 

2. Πρόγραμμα επιτήρησης, συντήρησης και φύλαξης 
εξωτερικών και εσωτερικών χώρων. 

Ατομα: Οκτώ (8). 

Περιγραφή έργου: Επιτήρηση, φύλαξη προστασία των 
σχολικών κτιρίων εξωτερικών και εσωτερικών χώρων 
κ.λπ.. 


Αριθμός 

αναδοχών 

Περιγραφή έργου 

Αμοιβή κατά 
άτομο (€) 

1 

Επιτήρηση, φύλαξη, προ¬ 
στασία και αποκατάστα¬ 
ση βλαβών εξωτερικών 
και εσωτερικών χώρων 
κ.λπ. 

15.000,00 € 

7 

Επιτήρηση, φύλαξη, προ¬ 
στασία εξωτερικών και 
εσωτερικών χώρων κλπ. 

13.200,00 € 


Ανάλογα με την παράδοση του έργου θα γίνεται και 
η πληρωμή των αναδοχών δηλαδή σε τρεις ισόποσες 
δόσεις. 

3. Πρόγραμμα χρήσης οπτικοακουστικών μέσων. 

Άτομα: Τέσσερα (4). 

Περιγραφή έργου: Προγράμματα προβολής ταινιών, 
εικόνας και ήχου και προγραμμάτων για την εισαγωγή 
των νέων τεχνολογιών της πληροφορίας και της επι¬ 
κοινωνίας κ.λπ.. 


Αριθμός 

αναδοχών 

Περιγραφή έργου 

Αμοιβή κατά 
άτομο (€) 

4 

Προγράμματα προβολής 
ταινιών, εικόνας και ήχου 
και προγραμμάτων για 
την εισαγωγή των νέων 
τεχνολογιών της πληρο¬ 
φορίας και της επικοινω¬ 
νίας κ.λπ. 

13.200,00 € 


Ανάλογα με την παράδοση του έργου θα γίνεται και 
η πληρωμή των αναδοχών δηλαδή σε τρεις ισόποσες 
δόσεις. 

Σε περίπτωση που οι ανάγκες έχουν καλυφθεί σε 
προσωπικό είτε με μετάταξη είτε με πρόσληψη μόνιμου 
προσωπικού παρακαλούμε να ενημερώσετε απευθείας 
το ΥΠ.ΕΣ.Δ.Δ.Α. εντός 5 ημερών από την λήψη της πα¬ 
ρούσας απόφασης. 

Η δαπάνη που θα προκληθεί από την ανωτέρω από¬ 
φαση έχει προβλεφθεί σε βάρος του προϋπολογισμού 
του εν λόγω φορέα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 6 Δεκεμβρίου 2007 

Ο Γενικός Γραμματέας Περιφέρειας 
ΧΑΡΑΛΑΜΠΟΣ ΜΑΝΙΑΤΗΣ 

-♦- 

(3) 

Απόκτηση της Ελληνικής Ιθαγένειας από την ομογενή 
ΓΚΟΥΣΑΡΕΝΚΟ (ΟΙΙ3ΑΒΕΝΚΟ) ΙΟΥΛΙΑ (ΥϋίΙΥΑ) του 
ΑΝΤΩΝΙΟΥ και της ΝΑΝΤΙΑ κ.λπ.. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 

Με την υπ’ αριθμ. Φ.17120/16989+18572/23.10.2007 
απόφαση του Γενικού Γραμματέα Περιφέρειας Αττι¬ 
κής γίνεται αποδεκτή η αίτηση της ΓΚΟΥΣΑΡΕΝΚΟ 
(ΘΙΙ3ΑΒΕΝΚΟ) ΙΟΥΛΙΑ (ΥυΐΙΥΑ) του ΑΝΤΩΝΙΟΥ και της 
ΝΑΝΤΙΑ, περί αποκτήσεως της Ελληνικής Ιθαγένειας, 
σύμφωνα με τις διατάξεις 15 και 35 του ν. 3284/10.11.2004 
(Φ.Ε.Κ. 217/Α') «Περί κυρώσεως του Κώδικα της Ελληνικής 
Ιθαγένειας». 

2. Με την υπ’ αριθμ. Φ.16701/583/23.10.2007 απόφαση 
του Γενικού Γραμματέα Περιφέρειας Αττικής, γίνε¬ 
ται αποδεκτή η αίτηση της ομογενούς ΓΑΒΡΙΗΛΙΔΟΥ 
(ΟΑνΒΙϋϋΙδ) ΟΛΓΑΣ (ΟΙΘΑ) του ΙΩΑΝΝΗ ΚΑΙ της ΜΑΡΙ¬ 
ΝΑΣ, περί αποκτήσεως της Ελληνικής Ιθαγένειας, σύμ¬ 
φωνα με τις διατάξεις 15 και 35 του ν. 3284/10.11.2004 
(Φ.Ε.Κ. 217/Α') «Περί Κυρώσεως του Κώδικα της Ελληνι¬ 
κής Ιθαγένειας». 

Με εντολή Γενικού Γραμματέα Περιφέρειας 
Η Γ ενική Διευθύντρια 
ΑΙΚΑΤΕΡΙΝΗ ΓΙΑΒΑΣΗ 
-♦- 

(4) 

Ολοκλήρωση επένδυσης και πιστοποίηση της έναρξης 
της παραγωγικής λειτουργίας της εταιρείας «ΚΤΗ¬ 
ΜΑΤΙΚΗ ΕΤΑΙΡΕΙΑ ΑΙΓΑΙΟΥ Α.Ε», με δ.τ. «ΚΕΑ Α.Ε.» και 
οριστικοποίηση του κόστους αυτής. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΒΟΡΕΙΟΥ ΑΙΓΑΙΟΥ 

Με την υπ’ αριθμ. IΕ/21594/20625/Π12/4/00088Ε / 
ν. 3299/2004/6.12.2007 απόφαση του Γ ενικού Γ ραμματέα 
Περιφέρειας Βορείου Αιγαίου ολοκληρώνεται η επένδυ¬ 
ση της εταιρείας «ΚΤΗΜΑΤΙΚΗ ΕΤΑΙΡΕΙΑ ΑΙΓΑΙΟΥ Α.Ε.», 
με δ.τ. «ΚΕΑ Α.Ε.» που αναφέρεται στην μετατροπή δι¬ 
ατηρητέου κτιρίου σε ξενοδοχείο Α' τάξης τύπου επι¬ 
πλωμένων διαμερισμάτων δυναμικότητας 3 δωματίων, 
11 κλινών (Α' ΦΑΣΗ) συνολικού κόστους: 1.980.000,00 €. 

Το ύψος της επιχορήγησης ορίστηκε στο ποσό των 
1.089.000,00 € που αποτελεί ποσοστό 55% του αναγνω¬ 
ριζόμενου κόστους της επένδυσης. 

Η ίδια συμμετοχή ορίστηκε στο ποσό των 543.000,00 € 
που αποτελεί ποσοστό 27,42% του αναγνωριζόμενου συ¬ 
νολικού κόστους της επένδυσης, ποσού 1.980.000,00 €. 

Το ύψος του τραπεζικού δανείου ορίζεται στο ποσό 
των 348.000,00 €. 

Ημερομηνία ολοκλήρωσης της επένδυσης ορίστηκε 
η 11.11.2007. 

Με την απόφαση αυτή εγκρίθηκε και η καταβολή του 
υπολοίπου της επιχορήγησης, ποσού 610.500,00 €. 

Το θέμα εξετάστηκε στην 323 η Συνεδρίαση της Γνω- 
μοδοτικής Επιτροπής του άρθρου 7 του ν. 3299/2004 
στις 6.12.2007. 

Η περίληψη αυτή να δημοσιευθεί στην Εφημερίδα της 
Κυβερνήσεως. 

Με εντολή Γ ενικού Γ ραμματέα Περιφέρειας 
Ο Διευθυντής 
ΣΤΕΦΑΝΟΣ ΑΓΑΠΗΤΟΣ 
-♦- 

Αριθμ. 24090/3667 (5) 

Ψήφιση του Οργανισμού Εσωτερικής Υπηρεσίας (Ο.Ε.Υ.) 
των Παιδικών Σταθμών Δήμου Πέτα Ν. Αρτας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΗΠΕΙΡΟΥ 

Έχοντας υπόψη: 

1. Τις διατάξεις: 

α) του άρθρου 12 του ν. 2880/2001 (Φ.Ε.Κ. 9/Α'/30.1.2001) 
«Πρόγραμμα Πολιτεία για τη μεταρρύθμιση και τον εκ¬ 
συγχρονισμό της Δημόσιας Διοίκησης και άλλες δια¬ 
τάξεις». 

β) του άρθρου 9 του ν. 2503/1997 (Φ.Ε.Κ. 107/Α'/1997) 
Διοίκηση, Οργάνωση, Στελέχωση της Περιφέρειας, ρύθ¬ 


μιση θεμάτων για την Τοπική Αυτοδιοίκηση και άλλες 
διατάξεις». 

γ) του άρθρου 10 του ν. 3584/2007 «Περί κυρώσεως 
του Κώδικα Καταστάσεως Δημοτικών και Κοινοτικών 
Υπαλλήλων». 

δ) του ν. 1431/1984 (Φ.Ε.Κ. 46/Α'/16.4.1984) «Ρύθμιση θε¬ 
μάτων φορέων, κοινωνικής πρόνοιας - παιδικής προ¬ 
στασίας και άλλες διατάξεις». 

ε) του άρθρου 26, παρ. 3 του ν. 2819/2000 (Φ.Ε.Κ. 84/ 
Α715.3.2000) «Ιδρυση Εταιρίας Ολυμπιακό Χωριό 2004, 
προστασία Ολυμπιακών Συμβόλων και Σημάτων και άλ¬ 
λες διατάξεις». 

στ) του ν. 2190/1994 «Σύσταση ανεξάρτητης αρχής για 
την επιλογή προσωπικού και ρύθμιση θεμάτων διοίκη¬ 
σης», όπως ισχύει με τις τροποποιήσεις του. 

ζ) του άρθρου 90 του Κώδικα Νομοθεσίας για την 
Κυβέρνηση και τα κυβερνητικά όργανα, που κυρώθηκε 
με το άρθρο πρώτο του π.δ. 63/2005 (ΦΕΚ 98Α'). 

η) των π.δ/των 50/2001 (Φ.Ε.Κ. 39/Α75.3.2001) «Καθορι¬ 
σμός των προσόντων διορισμού σε θέσεις φορέων του 
Δημόσιου Τομέα», 37 α'/1987 (Φ.Ε.Κ. 11/Α'/1987) «Μερική 
επέκταση διατάξεων που ισχύουν για τους Δημόσιους 
Υπαλλήλους και τους υπαλλήλους των άλλων Νομικών 
Προσώπων Δημοσίου Δικαίου και στους υπαλλήλους των 
Ο.Τ.Α. και προσαρμογή στις ρυθμίσεις του ν. 1586/1986» 
και 22/1990 (Φ.Ε.Κ. 7/Α'/1990) «Μερική επέκταση διατά¬ 
ξεων - που ισχύουν για τους Δημόσιους Υπαλλήλους 
και τους υπαλλήλους των άλλων Νομικών Προσώπων 
Δημοσίου Δικαίου και στους υπαλλήλους των Ο.Τ.Α.» 
όπως ισχύουν κάθε φορά. 

θ) των άρθρων 227, 239 και 240 του Δ.Κ.Κ (ν. 3463/2006). 

ι) του υπ’ αριθμ. 276/1985 π.δ/τος (Φ.Ε.Κ. 102/Α'/1986) 
«Δυναμικότητα και σύνθεση προσωπικού Κρατικών Παι¬ 
δικών Σταθμών, Ίδρυση Βρεφικών Τμημάτων» και του 
92/1989 π.δ/τος (41/Α'/1989) με το οποίο τροποποιήθηκε 
το προηγούμενο ως προς τη δυναμικότητα του ανωτέ¬ 
ρω Παιδικού Σταθμού. 

ια) τις υπ’ αριθμ. 2813/3.6.1987 (Φ.Ε.Κ. 22/Β'/28.1.1988) 
και Γ2β/5466/5.12.1988 (Φ.Ε.Κ. 900/Β'/1988) αποφάσεις 
των Υπουργών Προεδρίας της Κυβέρνησης και Υγεί¬ 
ας, Πρόνοιας και Κοινωνικών Ασφαλίσεων σχετικά με 
την αντιστοιχία των οργανικών μονάδων διαφορετικής 
ονομασίας ιδρυμάτων κοινωνικής πρόνοιας εποπτευο- 
μένων από το Υπουργείο Υγείας και Πρόνοιας προς τις 
Διευθύνσεις, Τμήματα και αυτοτελή γραφεία και τον 
καθορισμό των κλάδων προϊσταμένων των μονάδων 
αυτών. 

ιβ) την υπ’ αριθμ. 2078920/9085/0022/1989 κοινή υπουρ¬ 
γική απόφαση «Περί χορήγησης ειδών ατομικής προστα¬ 
σίας στους Υπαλλήλους του Νομικού Προσώπου καθώς 
τροποποιήθηκε υπ’ αριθμ. οικ.8653/21.2.1997 Φ.Ε.Κ. 176/Β' 
κοινή υπουργική απόφαση». 

ιγ) την υπ’ αριθμ. Γ2/2397/1987 για την πρόσληψη Βρε¬ 
φονηπιοκόμων αποκλειστικά. 

ιδ) του ν. 2307/1995 άρθρο 8, παράγραφος 12 που 
αφορά τον χρόνο εργασίας. 

2. Την υπ’ αριθμ. 8/2007 απόφαση του Διοικητικού 
Συμβουλίου των Παιδικών Σταθμών Δ. Πέτα Ν. Αρτας, 
με την οποία ψηφίζεται ο Οργανισμός Εσωτερικής Υπη¬ 
ρεσίας του και την υπ’ αριθμ. 55/2007 όμοια του Δημο¬ 
τικού Συμβουλίου Δήμου Πέτα, με την οποία εκφράζει 
τη σύμφωνη γνώμη του. 

3. Το υπ’ αριθμ. 13/3.10.2007 πρακτικό του οικείου Υπη¬ 
ρεσιακού Συμβουλίου Ν. Άρτας με θέμα «Εγκριση του 
Οργανισμού Εσωτερικής Υπηρεσίας (Ο.Ε.Υ.) Παιδικών 
Σταθμών Δήμου Πέτα». 

4. Την υπ’ αριθμ. 20921/19.9.2001, (Φ.Ε.Κ. 1271/Β72.10.2001), 
απόφαση του Γενικού Γραμματέα Περιφέρειας Ηπείρου, 
«Μεταβίβαση αρμοδιοτήτων και παροχή εξουσιοδότη¬ 
σης υπογραφής αποφάσεων εγγράφων κ.λπ. με εντολή 
Γ ενικού Γ ραμματέα της Περιφέρειας», αποφασίζουμε: 

Επικυρώνουμε την υπ’ αριθμ. 8/2007 απόφαση του Δ.Σ 
των Παιδικών Σταθμών Δήμου Πέτα Ν. Άρτας με την 
οποία ψηφίζεται ο Οργανισμός Εσωτερικής Υπηρεσίας 
του, ο οποίος έχει ως εξής: 

Άρθρο 1 

Διάρθρωση Υπηρεσιών 

Το Ν.Π. υπό την επωνυμία «Παιδικοί Σταθμοί Δ. Πέτα», 
ορίζεται ως Τμήμα και περιλαμβάνει τα εξής γραφεία 
τα οποία γραφεία είναι λειτουργικά και όχι αυτοτελείς 
οργανικές μονάδες. 

Γ ραφείο 1°: Προσχολικής Αγωγής (πρώην Α' Δημοτικός 
Σταθμός Πέτα) 

Γραφείο 2°: Προσχολικής Αγωγής (πρώην Παιδικός 
Σταθμός Αγίου Δημητρίου Πέτα - πρώην ΕΟΠ) 

Γ ραφείο 3°: Διοικητικό - Οικονομικό. 

Αρθρο 2 

Αρμοδιότητες Τμήματος και Γραφείων 

Α) Το Τμήμα εποπτεύει, συντονίζει και κατευθύνει το 
παιδαγωγικό έργο του σταθμού, και γενικά μεριμνά για 
την εύρυθμη λειτουργία του σύμφωνα με τον ισχύοντα 
κανονισμό. 

Β) Τα γραφεία προσχολικής ηλικίας επιμελούνται την 
παροχή σύγχρονης προσχολικής αγωγής στα φιλοξε¬ 
νούμενα νήπια σε συνεργασία με το προσωπικό του 
σταθμού. 

Γ) Το Γραφείο Διοικητικού - Οικονομικού επιμελείται 
τις παντός είδους διοικητικές και οικονομικές εργασίες 
του Ν.Π.. 

Αρθρο 3 

Καθήκοντα Προϊσταμένου Τμήματος 

1) Είναι αρμόδιος και επιμελείται σε συνεργασία με 
τους παιδαγωγούς του Σταθμού για την εφαρμογή των 
σύγχρονων απόψεων της Παιδαγωγικής και της Ψυχο¬ 
λογίας. 

2) Έχει την εποπτεία όλων των γραφείων του Ν.Π. 
και των υπαλλήλων του Ν.Π. ασκώντας όλες τις αρ¬ 
μοδιότητες που ορίζονται από τις κείμενες διατάξεις, 
παρακολουθεί και συντονίζει το έργο τους. 

3) Είναι αρμόδιος για την εύρυθμη λειτουργία των 
Σταθμών. 

4) Εισηγείται στο Δ.Σ. των Σταθμών κάθε θέμα που 
αφορά τη λειτουργία, το προσωπικό, τους γονείς και 
την υλικοτεχνική υποδομή των Σταθμών όπως 

α) Τον αριθμό και τις ειδικότητες του προσωπικού 
που είναι αναγκαίο, προκειμένου να εξασφαλιστεί η 
εύρυθμη λειτουργία του. 

β) Το παιδαγωγικό υλικό και τον πάσης φύσεως εξο¬ 
πλισμό. 

γ) Τις απαραίτητες ενέργειες για την επισκευή και 
συντήρηση των κτηρίων. 

δ) Την επιμόρφωση του προσωπικού. 


5) Είναι υπεύθυνος για την τήρηση του ωραρίου του 
προσωπικού προγραμματίζει και εγκρίνει τις άδειες 
αυτού ώστε να μην δημιουργούνται λειτουργικά προ¬ 
βλήματα στο Σταθμό. 

6) Εγκρίνει και υπογράφει τα αιτήματα των προϊστά¬ 
μενων που αφορούν ανάγκες των τμημάτων τους. 

7) Συνεργάζεται αρμονικά με το γραφείου Διοικητικού 
- Οικονομικού το οποίο οφείλει να παρέχει κάθε στοι¬ 
χείο, για να διασφαλιστεί η εύρυθμη λειτουργία του 
Σταθμού και η επίτευξη των σκοπών του. 

8) Επιβλέπει τη τήρηση όλων των απαραίτητων βιβλί¬ 
ων και τηρεί τη σφραγίδα του Σταθμού. 

Αρθρο 4 

Καθήκοντα Προϊσταμένου Γ ραφείου 
(προσχολικής αγωγής) 

Είναι υπεύθυνος: 

1. Γ ια την εύρυθμη λειτουργία του Γ ραφείου και την 
τήρηση του κανονισμού. 

2. Εποπτεύει την προσχολική αγωγή στα φιλοξενού¬ 
μενα νήπια σε συνεργασία με το παιδαγωγικό προσω¬ 
πικό. 

3. Εποπτεύει όλο το προσωπικό του Γ ραφείου για τη 
σωστή εκτέλεση των καθηκόντων του. 

4. Εισηγείται στο Τ μήμα τις ανάγκες του Γ ραφείου σε 
προσωπικό και πάσης φύσεως εξοπλισμό καθώς και την 
επιμόρφωση του προσωπικού. 

5. Είναι υπεύθυνος για τις συγκεντρώσεις προσωπικού 
και γονέων. 

6. Τηρεί όλα τα απαραίτητα βιβλία 

Αρθρο 5 

Καθήκοντα Προϊσταμένου Γ ραφείου 
Διοικητικού - Οικονομικού 

1. Επιμελείται την εκκαθάριση και πληρωμή κάθε δα¬ 
πάνης και εκδίδει τα σχετικά εντάλματα πληρωμών. 

2. Συντάσσει τις μισθολογικές καταστάσεις του προ¬ 
σωπικού και φροντίζει για την εκκαθάριση μισθών, επι¬ 
δομάτων προσαυξήσεων κλπ. του προσωπικού. 

3. Συνεργάζεται με το Προϊστάμενο για την κατάρτιση 
του προϋπολογισμού - απολογισμού - ισολογισμού. 

4. Τηρεί όλα τα απαραίτητα βιβλία. 

5. Φροντίζει για την προμήθεια και τον έγκαιρο εφο¬ 
διασμό του Σταθμού με τα αναγκαία τρόφιμα και υλικά 
που είναι απαραίτητα για την εύρυθμη λειτουργία των 
Σταθμών. 

Αρθρο 6 

Οργανική Σύνθεση Προσωπικού 

Αρθρο 30, 31 του ν. 1188/1981 

Οι θέσεις προσωπικού ορίζονται ως εξής: 

Α. ΜΟΝΙΜΟ ΠΡΟΣΩΠΙΚΟ ΟΡΓΑΝΙΚΩΝ ΘΕΣΕΩΝ 
ΚΛΑΔΟΣ ΠΕ Νηπιαγωγών 
Θέσεις: 1 
Βαθμός: Δ'. - Α'. 

ΚΛΑΔΟΣ ΤΕ9 ΒΡΕΦΟΝΗΠΙΟΚΟΜΙΑΣ 
Θέσεις: 3 
Βαθμός: Δ'. - Α'. 

ΚΛΑΔΟΣ ΔΕ ΔΙΟΙΚΗΤΙΚΟΣ - ΛΟΓΙΣΤΙΚΟΣ 
Θέσεις: 2 
Βαθμός: Δ'. - Α'. 

ΚΛΑΔΟΣ ΔΕ 8 ΒΟΗΘΩΝ ΒΡΕΦΟΝΗΠΙΟΚΟΜΩΝ 
Θέσεις: 1 
Βαθμός: Δ'. - Α'. 

ΚΛΑΔΟΣ ΔΕ 29 ΟΔΗΓΩΝ 
Θέσεις: 1 
Βαθμός: Α'. - Α'. 

ΚΛΑΔΟΣ ΔΕ 32 ΜΑΓΕΙΡΩΝ 
Θέσεις: 2 
Βαθμός: Δ'. - Α'. 

ΚΛΑΔΟΣ ΥΕ14 ΒΟΗΘ. ΠΡΟΣΩΠΙΚΟΥ (ΒΟΗΘΟΣ ΜΑ¬ 
ΓΕΙΡΟΥ) 

Θέσεις: 1 
Βαθμός: Ε'. - Β.' 

ΚΛΑΔΟΣ ΥΕ16 ΠΡΟΣΩΠΙΚΟ ΚΑΘΑΡΙΟΤΗΤΑΣ 
Θέσεις: 2 
Βαθμός: Ε'. - Β.' 

Β. ΤΑΚΤΙΚΟ ΠΡΟΣΩΠΙΚΟ ΠΡΟΣΩΠΟΠΑΓΩΝ ΘΕΣΕΩΝ 

(ΜΕΤΑΤΑΣΣΟΜΕΝΟ) 

α) ΜΟΝΙΜΟ ΠΡΟΣΩΠΙΚΟ 

ΠΕ2 ΝΗΠΙΑΓΩΓΩΝ 

Θέσεις: 1 

Βαθμός: Δ'. - Α'. 

ΤΕ ΒΡΕΦΟΝΗΠΙΟΚΟΜΙΑΣ 
Θέσεις: 2 
Βαθμός: Δ'. - Α'. 

ΥΕ 3 ΒΟΗΘΟΣ ΜΑΓΕΙΡΟΥ 
Θέσεις: 1 
Βαθμός: Ε'. - Β'. 

ΥΕ16 ΠΡΟΣ. ΒΟΗΘ. ΕΡΓΑΣΙΩΝ - ΚΑΘΑΡΙΟΤΗΤΑΣ 
Θέσεις: 1 
Βαθμός: Ε'. - Β'. 

ΥΕ3 ΚΑΘΑΡΙΣΤΡΙΑ 
Θέσεις: 1 
Βαθμός: Ε'. - Β'. 

β) ΠΡΟΣΩΠΙΚΟ ΜΕ ΣΥΜΒΑΣΗ ΙΔΙΩΤΙΚΟΥ ΔΙΚΑΙΟΥ ΑΟ¬ 
ΡΙΣΤΟΥ ΧΡΟΝΟΥ 
ΚΛΑΔΟΣ ΥΕ14 ΜΑΓΕΙΡΩΝ 
Θέσεις: 1 
Βαθμός: Ε'. - Β'. 

Τις ανωτέρω θέσεις καταλαμβάνει α) το προσωπικό 
του πρώην Α' Δημοτικού Σταθμού Πέτα που μετατάσ¬ 
σεται αυτοδίκαια στο νέο Νομικό Πρόσωπο σύμφωνα 
με το ν. 2880/2001. 

β) το προσωπικό του πρώην Παιδικού Σταθμού Αγίου 
Δημητρίου Πέτα - πρώην ΕΟΠ που μετατάσσεται αυ¬ 
τοδίκαια στο νέο Νομικό Πρόσωπο σύμφωνα με το ν. 
3106/2003. 

Αρθρο 7 

Προϊστάμενοι Υπηρεσιακών Μονάδων 

Ως προϊστάμενοι του Τμήματος του Ν.Π. καθώς και 
των γραφείων προσχολικής αγωγής επιλέγονται από 
το εκπαιδευτικό προσωπικό του κλάδου ΠΕ Νηπιαγω¬ 
γών, ΤΕ Βρεφονηπιοκομίας και ΤΕ9 Βρεφονηπιοκομίας 
είτε κατέχουν οργανικές είτε προσωποπαγείς θέσεις 
σύμφωνα με την ισχύουσα νομοθεσία. 

Ως προϊστάμενος του γραφείου διοικητικού οικονομι¬ 
κού επιλέγεται υπάλληλος του κλάδου ΤΕ 17 Διοικητι¬ 
κού Λογιστικού και ΔΕ διοικητικού λογιστικού και ΔΕΙ 
Διοικητικού Λογιστικού. 

Άρθρο 8 

Για το διορισμό, τα καθήκοντα και τις υποχρεώσεις 
το χρόνο εργασίας, την αστική ευθύνη, τα δικαιώματα, 


τις άδειες, τις μεταβολές υπηρεσιακής κατάστασης, το 
προβάδισμα, τις ηθικές αμοιβές, το πειθαρχικό δίκαιο, 
τη λύση της υπαλληλικής σχέσης και την ιατροφαρμα¬ 
κευτική περίθαλψη των υπαλλήλων εφαρμόζονται οι 
εκάστοτε ισχύουσες νομοθετικές διατάξεις. 

Άρθρο 9 

Οι προβλεπόμενες από τον παρόντα Οργανισμό Εσω¬ 
τερικής Υπηρεσίας θέσεις κατά Κλάδο καλύπτουν όλους 
τους εργαζόμενους στο Ν.Π.Δ.Δ. καθώς και ορισμένο 
επιπλέον αριθμό θέσεων για την κάλυψη των υφιστα¬ 
μένων και μελλοντικών αναγκών των Υπηρεσιών του 
Ν.Π.Δ.Δ.. 

Η κατανομή του προσωπικού γίνεται πάντοτε με 
απόφαση του προέδρου του Δ.Σ. του Ν.Π.Δ.Δ. ανάλο¬ 
γα με τις ανάγκες των υπηρεσιών, τα προσόντα των 
υπαλλήλων, την πείρα και τις γνώσεις αυτών σε ειδικά 
αντικείμενα, κατά την οποία κατανομή θα εξετάζονται 
(μητέρες ανηλίκων τέκνων, τόπος διαμονής κ.λπ.). 

Προϊστάμενοι Τμήματος και Γραφείων ορίζονται πά¬ 
ντοτε με απόφαση προέδρου Δ.Σ. οι κρινόμενοι, από το 
αρμόδιο Υπηρεσιακό Συμβούλιο υπάλληλοι, αναπληρού- 
μενοι σε περίπτωση απουσίας τους ή κωλύματος, μέχρι 
κρίσης από το Υπηρεσιακό Συμβούλιο από τον κατά 
βαθμό αρχαιότερο υπάλληλο. 

Κάθε άλλη λεπτομέρεια λειτουργίας των επιμέρους 
υπηρεσιών, μη προβλεπόμενη από τον παρόντα Ορ¬ 
γανισμό ρυθμίζεται με τον κανονισμό λειτουργίας του 
Ν.Π.Δ.Δ.. 

Άρθρο 10 

Από την ψήφιση του παραπάνω οργανισμού εσωτε¬ 
ρικής υπηρεσίας προκαλείται δαπάνη σε βάρος του 
προϋπολογισμού του οικονομικού έτους 2007 του Ν.Π. 
«Παιδικοί Σταθμοί Δήμου Πέτα» ο οποίος ενισχύεται από 
το ΥΠ.ΕΣ.Δ.Δ.Α., τμήμα οικονομικής διαχείρισης ΟΤΑ, 
Τροφεία κ.λπ.. Το ύψος της δαπάνης προσδιορίζεται 
στις 250.000 €. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Άρτα, 29 Νοεμβρίου 2007 

Με εντολή Γ ενικού Γ ραμματέα Περιφέρειας 
Η Αναπληρώτρια Προϊσταμένη Διεύθυνσης 
ΧΡΥΣΑΝΘΗ ΜΑΜΑΛΗ 

-♦- 

Αριθμ. 16517 (6) 

Μετατροπή της αμιγούς Δημοτικής Επιχείρησης με την 
Επωνυμία «Επιχείρηση Συγκοινωνιών Δήμου Αλοννή¬ 
σου» Ν. Μαγνησίας σε Κοινωφελή Επιχείρηση με την 
επωνυμία «Κοινωφελής Επιχείρηση Συγκοινωνίας Δή¬ 
μου Αλοννήσου» Ν. Μαγνησίας (Κ.Ε.Σ.Δ.Α.). 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΘΕΣΣΑΛΙΑΣ 

Έχοντας υπόψη: 

1. Τις διατάξεις των άρθρων 252 - 264, 269 του 
ν. 3463/2006 (Δημοτικός και Κοινοτικός Κώδικας) (Φ.Ε.Κ. 
114/Α78.6.2006). 

2. Τις διατάξεις του ν. 2503/1997 (περί διοίκησης, οργά¬ 
νωσης, στελέχωσης της Περιφέρειας, ρύθμιση θεμάτων 
για την Τοπική Αυτοδιοίκηση κ.α. διατάξεις). 

3. Το υπ’ αριθμ. 10819/εγκ. 16/22.2.2006 έγγραφο του 
ΥΠ.ΕΣ.Δ.Δ.Α. σχετικά με το νέο θεσμικό πλαίσιο των 
Επιχειρήσεων Ο.Τ.Α.. 

4. Τις διατάξεις του άρθρου 90 παρ. 2 του «Κώδικα νο¬ 
μοθεσίας για την Κυβέρνηση και τα Κυβερνητικά όργα¬ 
να» που κυρώθηκε με το άρθρο πρώτο του π.δ. 63/2005 
(Φ.Ε.Κ. 98/Α'). 

5. Την υπ’ αριθμ. 5851/2007 απόφαση του Γενικού Γραμ- 
ματέα Περιφέρειας Θεσσαλίας (εξουσιοδότηση Προϊ¬ 
σταμένου Δ/νσης Τοπ. Αυτ/σης και Δ/σης Μαγνησίας 
για υπογραφή εγγράφων) (Φ.Ε.Κ. 1157/Β710.7.2007). 

6. Την από Σεπτέμβριο οικονομοτεχνική μελέτη βιω¬ 
σιμότητας της κοινωφελούς Επιχείρησης Συγκοινωνίας 
Δήμου Αλοννήσου του Νομού Μαγνησίας. 

7. Την υπ’ αριθμ. 211/2007 απόφαση του Δημοτικού 
Συμβουλίου του Δήμου Αλοννήσου, αποφασίζουμε: 

1. Την μετατροπή της αμιγούς Δημοτικής Επιχείρη¬ 
σης με την Επωνυμία «Επιχείρηση Συγκοινωνιών Δήμου 
Αλοννήσου» Ν. Μαγνησίας σε Κοινωφελή Επιχείρηση με 
την ΕΠΩΝΥΜΙΑ: Κοινωφελής Επιχείρηση Συγκοινωνίας 
Δήμου Αλοννήσου Ν. Μαγνησίας (Κ.Ε.Σ.Δ.Α.). 

2. ΚΑΤΗΓΟΡΙΑ: Κοινωφελής Επιχείρηση του ν. 3463/2006. 

3. ΣΚΟΠΟΣ: Σκοποί της κοινωφελούς επιχείρησης 
είναι: 

Η οργάνωση λειτουργιών και η παροχή υπηρεσιών 
Δημοτικής Συγκοινωνίας στο Δήμο Αλοννήσου, σύμ¬ 
φωνα με όσα ορίζουν σχετικά τα άρθρα 75 και 83 του 
ν. 3463/2006. 

4. ΔΙΑΡΚΕΙΑ ΤΗΣ ΕΠΙΧΕΙΡΗΣΗΣ: Η διάρκεια της κοινω¬ 
φελούς επιχείρησης ορίζεται για πενήντα χρόνια από 
τη δημοσίευση της προσαρμογής στην Εφημερίδα της 
Κυβερνήσεως. 

5. ΕΔΡΑ ΤΗΣ ΕΠΙΧΕΙΡΗΣΗΣ: Έδρα της επιχείρησης 
ορίζεται η Αλόννησος. 

6. ΠΟΡΟΙ ΤΗΣ ΕΠΙΧΕΙΡΗΣΗΣ: 

α) Η χρηματοδότηση από το Δήμο Αλοννήσου για 
τις δραστηριότητες και τις παρεχόμενες από αυτήν 
υπηρεσίες με βάση τις διατάξεις του άρθρου 259 του 
ν. 3463/2006. 

β) Η συμμετοχή σε επιδοτούμενα προγράμματα από 
τους πόρους της Ευρωπαϊκής Ένωσης και Εθνικών Φο¬ 
ρέων. 

γ) Δωρεές, κληροδοτήματα, χορηγίες, κληροδοτήμα¬ 
τα, ενισχύσεις από Νομικά Πρόσωπα του Δημοσίου ή 
Ιδιωτικού τομέα και από Φυσικά Πρόσωπα. 

δ) Η παροχή υπηρεσιών προς τρίτους σχετικούς με 
τους καταστατικούς σκοπούς. 

ε) Οι πρόσοδοι από περιουσιακά τους στοιχεία. 

7. ΔΙΟΙΚΗΣΗ ΤΗΣ ΕΠΙΧΕΙΡΗΣΗΣ: Η Επιχείρηση διοι- 
κείται από επταμελές Διοικητικό Συμβούλιο, τα οποία 
ορίζονται μαζί με τους αναπληρωτές τους από το Δη¬ 
μοτικό Συμβούλιο. Από τα μέλη αυτά τέσσερις (4) είναι 
αιρετοί εκπρόσωποι του Δήμου εκ των οποίων τουλά¬ 
χιστον ο ένας (1) προέρχεται από την μειοψηφία, ένας 
(1) είναι εκπρόσωπος κοινωνικού φορέα της περιοχής, 
(ο κοινωνικός φορέας που συμμετέχει με εκπρόσωπό 
του στο Δ.Σ. της Επιχείρησης ορίζεται με το όνομά 
του - υπ’ αριθμ. 20188/1987 εγκύκλιος του Υπ. Εσωτε¬ 
ρικών) και δύο (2) είναι δημότες ή κάτοικοι του Δήμου 
που έχουν πείρα ή γνώσεις σχετικές με το αντικείμενο 
της επιχείρησης. Στα μέλη του Διοικητικού Συμβουλίου 
προστίθεται ένας (1) εκπρόσωπος των εργαζομένων 
στην επιχείρηση, (χωρίς αλλαγή στη συστατική πράξη) 
αν αυτή απασχολεί περισσότερους από είκοσι (20) ερ¬ 
γαζόμενους, μειώνοντας τους δημότες σε ένα (1). 


8. ΚΕΦΑΛΑΙΟ ΤΗΣ ΕΠΙΧΕΙΡΗΣΗΣ: Με την προσαρμογή 
δεν επέρχεται αύξηση κεφαλαίου το οποίο παραμένει 
στα 124.834,92 €. 

9. ΔΙΑΛΥΣΗ: Η επιχείρηση μπορεί να λυθεί πριν την 
πάροδο της διάρκειάς της με απόφαση του δημοτικού 
ή κοινοτικού συμβουλίου, η οποία λαμβάνεται με την 
απόλυτη πλειοψηφία του συνόλου των μελών του και 
πράξη του Γενικού Γραμματέα της Περιφέρειας που 
δημοσιεύεται στην Εφημερίδα της Κυβερνήσεως. Με 
την ίδια διαδικασία λύεται η επιχείρηση υποχρεωτικά, 
εάν καταστεί ανενεργός για χρονικό διάστημα άνω των 
δύο (2) ετών. Τη λύση της επιχείρησης ακολουθεί η εκ¬ 
καθάριση αυτής. Μετά την εκκαθάριση της επιχείρησης, 
όσα περιουσιακά στοιχεία απομένουν περιέρχονται στο 
Δήμο Αλοννήσου. Η εκκαθάριση γίνεται από ορκωτούς 
ελεγκτές που ορίζονται από το Δημοτικό Συμβούλιο 
Αλοννήσου. 

Ακροτελεύτιο άρθρο - Κάλυψη δαπάνης 

Με την παρούσα απόφαση δεν προκαλείται δαπάνη 
σε βάρος του Προϋπολογισμού Δήμου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Βόλος, 7 Δεκεμβρίου 2007 

Με εντολή Γ ενικού Γ ραμματέα Περιφέρειας 
Η Προϊσταμένη Διεύθυνσης 
ΔΑΝΑΗ ΧΡΙΣΤΟΓΙΑΝΝΗ 
-♦- 

Αριθμ. 16518 (7) 

Μετατροπή της αμιγούς Δημοτικής Επιχείρησης με 
την Επωνυμία «Δημοτική Επιχείρηση Μελετών Έρ¬ 
γων και Ανάπτυξης Δήμου Αλοννήσου» Ν. Μαγνησίας 
σε Κοινωφελή Επιχείρηση με την Επωνυμία «Κοινω¬ 
φελής Επιχείρηση Δήμου Αλοννήσου» Ν. Μαγνησί¬ 
ας (ΚΕΔΑ). 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΘΕΣΣΑΛΙΑΣ 

Έχοντας υπόψη: 

1. Τις διατάξεις των άρθρων 252 - 264, 269 του 
ν. 3463/2006 (Δημοτικός και Κοινοτικός Κώδικας) (Φ.Ε.Κ. 
Α/114/8.6.2006). 

2. Τις διατάξεις του ν. 2503/1997 (περί διοίκησης, οργά¬ 
νωσης, στελέχωσης της Περιφέρειας, ρύθμιση θεμάτων 
για την Τοπική Αυτοδιοίκηση κ.α. διατάξεις). 

3. Το υπ’ αριθμ 10819/εγκ. 16/22.2.2006 έγγραφο του 
ΥΠ.ΕΣ.Δ.Δ.Α. σχετικά με το νέο θεσμικό πλαίσιο των 
Επιχειρήσεων Ο.ΤΑ.. 

4. Τις διατάξεις του άρθρου 90 παρ. 2 του «Κώδικα νο¬ 
μοθεσίας για την Κυβέρνηση και τα Κυβερνητικά όργα¬ 
να» που κυρώθηκε με το άρθρο πρώτο του π.δ. 63/2005 
(Φ.Ε.Κ. 98/Α'). 

5. Την υπ’ αριθμ. 5851/2007 απόφαση του Γ ενικού Γ ραμ¬ 
ματέα Περιφέρειας Θεσσαλίας (εξουσιοδότηση Προϊ¬ 
σταμένου Δ/νσης Τοπ. Αυτ/σης και Δ/σης Μαγνησίας 
για υπογραφή εγγράφων) (Φ.Ε.Κ. 1157/Β710.7.2007). 

6. Την από Σεπτέμβριο οικονομοτεχνική μελέτη βιω¬ 
σιμότητας της κοινωφελούς Επιχείρησης Δήμου Αλον¬ 
νήσου του Νομού Μαγνησίας. 

7. Την υπ’ αριθμ. 210/2007 απόφαση του Δημοτικού 
Συμβουλίου του Δήμου Αλοννήσου, αποφασίζουμε: 

1. Τη μετατροπή της αμιγούς Δημοτικής Επιχείρησης 
με την Επωνυμία «Δημοτική Επιχείρηση Μελετών και 

Ανάπτυξης Δήμου Αλοννήσου» Ν. Μαγνησίας σε Κοινω¬ 
φελή Επιχείρηση με την ΕΠΩΝΥΜΙΑ: Κοινωφελής Επιχεί¬ 
ρηση Δήμου Αλοννήσου Ν. Μαγνησίας (ΚΕΔΑ). 

2. ΚΑΤΗΓΟΡΙΑ: Κοινωφελής Επιχείρηση του ν. 3463/2006. 

3. ΣΚΟΠΟΣ: Σκοποί της κοινωφελούς επιχείρησης 
είναι: 

Α) Η οργάνωση λειτουργιών, δραστηριοτήτων και η 
παροχή υπηρεσιών που αναφέρονται στους τομείς. 

Α1. Κοινωνικής Προστασίας και Αλληλεγγύης και συ¬ 
γκεκριμένα: 

- Η εφαρμογή πολιτικών και η συμμετοχή σε δράσεις 
που αποσκοπούν στην υποστήριξη και κοινωνική φρο¬ 
ντίδα της βρεφικής και παιδικής ηλικίας και της τρίτης 
ηλικίας, με τη λειτουργία παιδικών και βρεφονηπιακών 
σταθμών, βρεφοκομείων, κέντρων ημερήσιας φροντίδας, 
ψυχαγωγίας και αναψυχής ηλικιωμένων, κ.λπ. και τη μελέ¬ 
τη και εφαρμογή σχετικών κοινωνικών προγραμμάτων. 

- Η εφαρμογή πολιτικών και η συμμετοχή σε δράσεις 
και προγράμματα, που στοχεύουν στη μέριμνα, υποστή¬ 
ριξη και φροντίδα ευπαθών κοινωνικών ομάδων με την 
παροχή υπηρεσιών υγείας και την προαγωγή ψυχικής 
υγείας, όπως δημιουργία δημοτικών ιατρείων, κέντρων 
αγωγής υγείας, υποστήριξης και αποκατάστασης ατό¬ 
μων με αναπηρία, κέντρων ψυχικής υγείας, συμβουλευ¬ 
τικής στήριξης των θυμάτων ενδοοικογενειακής βίας 
και βίας κατά συνοικούντων προσώπων και κέντρων 
πρόληψης κατά εξαρτησιογόνων ουσιών. 

- Η μέριμνα για τη στήριξη των οικονομικά αδύνατων 
δημοτών. 

- Η εφαρμογή προγραμμάτων και πρωτοβουλιών για 
την πρόληψη της παραβατικότητας στην περιφέρειά 
τους, με τη δημιουργία Τοπικών Συμβουλίων Πρόληψης 
παραβατικότητας. 

- Ο σχεδιασμός και εφαρμογή προγραμμάτων ή συμ¬ 
μετοχή σε προγράμματα και δράσεις για την ένταξη 
παλιννοστούντων ομογενών, μεταναστών και προσφύ¬ 
γων στην κοινωνική, οικονομική και πολιτιστική ζωή της 
τοπικής κοινωνίας. 

- Η προώθηση και ανάπτυξη του εθελοντισμού και της 
κοινωνικής αλληλεγγύης με τη δημιουργία τοπικού δικτύ¬ 
ου κοινωνικής αλληλεγγύης, εθελοντικών οργανώσεων και 
ομάδων εθελοντών που θα δραστηριοποιούνται για την 
επίτευξη των στόχων και την υποβοήθηση του έργου της 
κοινωνικής προστασίας και αλληλεγγύης του Δήμου. 

Α.2 Παιδείας, πολιτισμού και αθλητισμού, και συγκε¬ 
κριμένα: 

- Η ίδρυση και λειτουργία κέντρων δημιουργικής απα¬ 
σχόλησης παιδιών. 

- Η λειτουργία πάρκων κυκλοφοριακής αγωγής. 

- Η εφαρμογή πολιτικών για την ανάδειξη και προ¬ 
στασία του τοπικού πολιτισμού, η προβολή των πολιτι¬ 
στικών αγαθών και των σύγχρονων πολιτιστικών έργων 
που παράγονται σε τοπικό επίπεδο, με τη λειτουργία 
δημοτικού κινηματογράφου, θεατρικών εργαστηρίων φι¬ 
λαρμονικών και σχολών διδασκαλίας μουσικής, σχολών 
χορού, ζωγραφικής, γλυπτικής κ.λπ., καθώς και η μελέτη 
και εφαρμογή πολιτιστικών προγραμμάτων. 

- Η προστασία μουσείων, μνημείων, σπηλαίων, καθώς 
και αρχαιολογικών και ιστορικών χώρων της περιοχής 
και των εγκαταστάσεων αυτών. 

- Η διοργάνωση συναυλιών, θεατρικών παραστάσεων 
και άλλων πολιτιστικών εκδηλώσεων ή η συμμετοχή 
της σε αυτά. 


- Η προώθηση πολιτιστικών ανταλλαγών, σε εθνικό, 
ευρωπαϊκό και διεθνές επίπεδο, σύμφωνα με την κείμενη 
νομοθεσία. 

- Η ανάπτυξη του πολιτιστικού τουρισμού. 

- Η προώθηση και εφαρμογή προγραμμάτων ενίσχυ¬ 
σης μαζικού αθλητισμού και διοργάνωση αθλητικών 
εκδηλώσεων. 

Α.3 α. Περιβάλλοντος και συγκεκριμένα: 

- Η εκπόνηση τοπικών προγραμμάτων για την προ¬ 
στασία και αναβάθμιση του φυσικού, αρχιτεκτονικού και 
πολιτιστικού περιβάλλοντος, στο πλαίσιο των εθνικών 
και ευρωπαϊκών πολιτικών. 

- Η προστασία και διαχείριση των υδάτινων πόρων, 
η προστασία του εδάφους και η καταπολέμηση της 
ρύπανσης στην περιφέρειά τους. 

- Η παροχή συνδρομής στην αρμόδια πυροσβεστική 
υπηρεσία, με κάθε πρόσφορο μέσο που διαθέτουν, για 
την αντιμετώπιση πυρκαγιών, ιδίως σε περιοχές που 
έχουν δασικό χαρακτήρα. 

β. Η εκπόνηση και εφαρμογή προγραμμάτων έρευνας 
και τεχνολογίας για την ανάπτυξη της περιοχής. Δια¬ 
χείριση ιστοσελίδων 

γ. Η ανάπτυξη πολιτικών προώθησης της απασχόλη¬ 
σης και συγκεκριμένα: 

- Η υλοποίηση ή η συμμετοχή σε ολοκληρωμένα τοπι¬ 
κά σχέδια και προγράμματα δράσης και πρωτοβουλίες 
για την εφαρμογή και ανάπτυξη πολιτικών προώθησης 
της απασχόλησης και της κοινωνικής ενσωμάτωσης δι¬ 
αφόρων κατηγοριών ανέργων, στο πλαίσιο των εθνικών 
και ευρωπαϊκών πολιτικών. 

- Προώθηση και ενίσχυση της επιχειρηματικότητας 
με την ίδρυση και λειτουργία Κέντρων Επαγγελματικού 
Προσανατολισμού. 

- Συμβολή στην απορρόφηση του εργατικού δυναμικού 
της περιοχής τους με την ανάπτυξη συμβουλευτικών 
δράσεων που παρέχονται δωρεάν προς τους ανέργους, 
με στόχο την υποστήριξη και την ενθάρρυνσή τους για 
την εξεύρεση απασχόλησης, καθώς και στην προώθηση 
ίσων ευκαιριών πρόσβασης στην αγορά εργασίας. 

δ. Η έκδοση τοπικού ενημερωτικού περιοδικού του δήμου 
καθώς και εκδόσεων προβολής της τοπικής Ιστορίας. 

4. ΔΙΑΡΚΕΙΑ ΤΗΣ ΕΠΙΧΕΙΡΗΣΗΣ: Η διάρκεια της κοινω¬ 
φελούς επιχείρησης ορίζεται για πενήντα χρόνια από 
τη δημοσίευση της προσαρμογής στην Εφημερίδα της 
Κυβερνήσεως. 

5. ΕΔΡΑ ΤΗΣ ΕΠΙΧΕΙΡΗΣΗΣ: Έδρα της επιχείρησης 
ορίζεται η Αλόννησος. 

6. ΠΟΡΟΙ ΤΗΣ ΕΠΙΧΕΙΡΗΣΗΣ: 

α) Η χρηματοδότηση από το Δήμο Αλοννήσου για 
τις δραστηριότητες και τις παρεχόμενες από αυτήν 
υπηρεσίες με βάση τις διατάξεις του άρθρου 259 του 
ν. 3463/2006. 

β) Η συμμετοχή σε επιδοτούμενα προγράμματα από 
τους πόρους της Ευρωπαϊκής Ένωσης και Εθνικών Φο¬ 
ρέων. 

γ) Δωρεές, κληροδοτήματα, χορηγίες, κληροδοτήμα¬ 
τα, ενισχύσεις από Νομικά Πρόσωπα του Δημοσίου ή 
Ιδιωτικού τομέα και από Φυσικά Πρόσωπα. 

δ) Η παροχή υπηρεσιών προς τρίτους σχετικούς με 
τους καταστατικούς σκοπούς. 

ε) Οι πρόσοδοι από περιουσιακά τους στοιχεία. 

7. ΔΙΟΙΚΗΣΗ ΤΗΣ ΕΠΙΧΕΙΡΗΣΗΣ: Η Επιχείρηση διοικείται 
από επταμελές Διοικητικό Συμβούλιο, τα οποία ορίζονται 

μαζί με τους αναπληρωτές τους από το δημοτικό συμβού¬ 
λιο. Από τα μέλη αυτά τέσσερις (4) είναι αιρετοί εκπρό¬ 
σωποι του Δήμου εκ των οποίων τουλάχιστον ο ένας (1) 
προέρχεται από την μειοψηφία, ένας (1) είναι εκπρόσωπος 
κοινωνικού φορέα της περιοχής, (ο κοινωνικός φορέας που 
συμμετέχει με εκπρόσωπό του στο Δ.Σ. της Επιχείρησης 
ορίζεται με το όνομα του - υπ’ αριθμ. 20188/1987 εγκύκλι¬ 
ος του Υπ. Εσωτερικών) και δύο (2) δημότες ή κάτοικοι 
του Δήμου που έχουν πείρα ή γνώσεις σχετικές με το 
αντικείμενο της επιχείρησης. Στα μέλη του Διοικητικού 
Συμβουλίου προστίθεται ένας (1) εκπρόσωπος των εργα¬ 
ζομένων στην επιχείρηση, (χωρίς αλλαγή στη συστατική 
πράξη) αν αυτή απασχολεί περισσότερους από είκοσι (20) 
εργαζόμενους, μειώνοντας τους δημότες σε ένα. (1). 

8. ΚΕΦΑΛΑΙΟ ΤΗΣ ΕΠΙΧΕΙΡΗΣΗΣ: Με την προσαρμογή 
δεν επέρχεται αύξηση κεφαλαίου το οποίο παραμένει 
στα 270.000 €. 

9. ΔΙΑΛΥΣΗ: Η επιχείρηση μπορεί να λυθεί πριν την 
πάροδο της διάρκειάς της με απόφαση του δημοτικού 
ή κοινοτικού συμβουλίου, η οποία λαμβάνεται με την 
απόλυτη πλειοψηφία του συνόλου των μελών του και 
πράξη του Γενικού Γραμματέα της Περιφέρειας που 
δημοσιεύεται στην Εφημερίδα της Κυβερνήσεως. Με 
την ίδια διαδικασία λύεται η επιχείρηση υποχρεωτικά, 
εάν καταστεί ανενεργός για χρονικό διάστημα άνω των 
δύο (2) ετών. Τη λύση της επιχείρησης ακολουθεί η εκ¬ 
καθάριση αυτής. Μετά την εκκαθάριση της επιχείρησης, 
όσα περιουσιακά στοιχεία απομένουν περιέρχονται στο 
Δήμο Αλοννήσου. Η εκκαθάριση γίνεται από ορκωτούς 
ελεγκτές που ορίζονται από το Δημοτικό Συμβούλιο 
Αλοννήσου. 

Ακροτελεύτιο άρθρο - Κάλυψη δαπάνης 

Με την παρούσα απόφαση δεν προκαλείται δαπάνη 
σε βάρος του Προϋπολογισμού Δήμου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Βόλος, 7 Δεκεμβρίου 2007 

Με εντολή Γενικού Γραμματέα Περιφέρειας 
Η Προϊσταμένη Διεύθυνσης 
ΔΑΝΑΗ ΧΡΙΣΤΟΓΙΑΝΝΗ 
-*- 

( 8 ) 

Ανάκληση υπαγωγής επένδυσης της επιχείρησης «Ιω¬ 
άννης Κορκάρης & Σία Ε.Ε.» στις διατάξεις του 
ν. 3399/2004. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΠΕΛΟΠΟΝΝΗΣΟΥ 

Με την υπ’ αριθμ. 8653/Π08/4/00179/ ν. 3399/2004/ 
27.11.2007 απόφαση του Γ ενικού Γ ραμματέα Περιφέρειας 


Πελοποννήσου ανακαλείται η υπαγωγή της επένδυσης 
της επιχείρησης «Ιωάννης Κορκάρης & Σία Ε.Ε.» στις 
διατάξεις του ν. 3399/2004 που αναφέρεται σε μετα¬ 
τροπή διατηρητέου κτιρίου σε ξενοδοχείο κλασσικού 
τύπου 4* (Α' τάξης) δυναμικότητος 61 κλινών (24 δωμα¬ 
τίων), συνολικού κόστους ενός εκατομμυρίου εξακοσίων 
ογδόντα χιλιάδων ευρώ (1.680.000,00 €), που βρίσκεται 
στα Άνω Τρίκαλα του Δήμου Ξυλοκάστρου στο Νομό 
Κορινθίας. 

Ημερομηνία γνωμοδότησης της Επιτροπής 27.11.2007. 

Η περίληψη αυτή να δημοσιευθεί στην Εφημερίδα της 
Κυβερνήσεως. 

Ο Γ ενικός Γ ραμματέας Περιφέρειας 
ΝΙΚΟΛΑΟΣ ΑΓΓΕΛΟΠΟΥΛΟΣ 

-♦- 

(9) 

Χορήγηση άδειας ασκήσεως επαγγέλματος Κοινωνικού 
Λειτουργού στη Σακουλά Δέσποινα του Παντελή. 

Ο ΝΟΜΑΡΧΗΣ ΔΩΔΕΚΑΝΗΣΟΥ 

Με την υπ’ αριθμ. 7333/22.10.2007 απόφαση Νομάρχη 
Δωδεκανήσου χορηγείται άδεια άσκησης επαγγέλμα¬ 
τος Κοινωνικού Λειτουργού στη Σακουλά Δέσποινα του 
Παντελή. 

Ο Νομάρχης κ.α.α. 

Ο Αντινομάρχης 
Δ. ΚΡΕΜΑΣΤΙΝΟΣ 
-♦- 

ΔΙΟΡΘΩΣΕΙΣ ΣΦΑΛΜΑΤΩΝ 

(1 °) 

Στην υπ’ αριθμ. 18572/Β1/6.11.2007 κοινή υπουργική 
απόφαση «Μετονομασία εργαστηρίων του Τμήματος 
Νοσηλευτικής του Εθνικού και Καποδιστριακού Πανε¬ 
πιστημίου Αθηνών» η οποία δημοσιεύθηκε στο Φ.Ε.Κ. 
2226/τ.Β'/20.11.2007, στο άρθρο 1 όπου αναφέρεται ο 
εσφαλμένος τίτλος: «Εργαστήριο Φυσιολογίας και Κλι¬ 
νικής Φυσιολογίας», γίνεται διόρθωση 

στο ορθό: «Εργαστήριο Φυσιολογίας και Κλινικής 
Νευροφυσιολογίας». 

Ο Προϊστάμενος της Διεύθυνσης 
ΑΘΑΝΑΣΙΟΣ ΚΥΡΙΟΠΟΥΛΟΣ 

-♦- 

( 11 ) 

Στην υπ’ αριθμ. 5774/16.8.2007 απόφαση Νομάρχη Αθη¬ 
νών που δημοσιεύθηκε στο Φ.Ε.Κ. 1909/14.9.2007 τεύχος 
Β', διορθώνεται το εσφαλμένο «ιδιωτική επιχείρηση» 
στο ορθό «μη κερδοσκοπικού χαρακτήρα». 

Με εντολή Νομάρχη 
Η Προϊσταμένη Διεύθυνσης 
ΑΓΓ. ΚΑΛΟΕΙΔΑ 

